《不寐》
明代·杨守陈

客夜耿无寐，其如钟漏稀。
入帘霜气重，当户月华微。
切切候虫语，萧萧寒叶飞。
拥衾成永叹，不是为无衣。

作者简介：（1425—1489）明浙江鄞县人，字维新，号镜川。景泰二年进士，授编修。成化时历侍讲、侍讲学士。编《文华大训》，改变不录涉及宦官诸事之成例，备列善恶得失。弘治初，擢吏部右侍郎。修《宪宗实录》充副总裁。上疏言帝王治世之道。后以编纂事繁，乞解部务，以本官兼詹事府，专事史馆。卒谥文懿。